
U Zagrebu 10. svibnja 2020. 


Preporuke za rad turističkih agencija tijekom epidemije 
koronavirusa (COVID-19) 


Sukladno reaktivaciji određenih aktivnosti temeljem Odluke o prilagodbi mjera za organizaciju 
djelatnosti turističkih agencija preporučuje se postupanje sukladno sljedećim preporukama. 


1. Poslovnice turističkih agencija 





1.1. Ulazni i radni prostor 


* — Vidljive obavijesti. Za sve zaposlenike i stranke koji ulaze u poslovnicu, prije ili neposredno 
nakon ulaska, na vidljivom je mjestu potrebno postaviti obavijest o obvezi pridržavanja općih 
higijenskih mjera i mjera fizičke udaljenosti. 


* Dezinfekcija ruku. Na ulazu u poslovnicu, kao i na pultovima, strankama treba biti dostupan 
dozator s dezinfekcijskim sredstvom na bazi alkohola u koncentraciji ne manjoj od 70% ili 
drugim sredstvom dokazanog virucidnog djelovanja za ruke, uz istaknutu obavijest o obvezi 
dezinfekcije ruku pri ulasku. 


*  Prozračivanje. Sve je prostorije potrebno učestalo prozračivati. Korištenje klimatizacijskih 
uređaja i grijanja treba izbjegavati. 


= Čišćenje i održavanje. Površine koje se često dodiruju kao što su POS terminali, blagajne, 
računala, kvake, rukohvati i druge površine koje stranke češće dodiruju, potrebno je učestalo 
čistiti i dezinficirati. 

2 Sanitarni čvorovi. Potrebno je osigurati učestalije čišćenje, dezinficiranje i prozračivanje 
sanitarnih čvorova. Strankama koje koriste toalet u poslovnici potrebno je omogućiti 
odgovarajuću higijenu i dezinfekciju ruku. 


1.2. Zaštita djelatnika i stranaka 


* Nadzor nad zdravstvenim stanjem zaposlenika svakodnevnim mjerenjem temperature. 
Prije dolaska na posao svi će zaposlenici izmjeriti temperaturu kod kuće u jutarnjim satima te 
neće doći na posao ako je viša od 37,2 “C i/ili ako imaju respiratorne tegobe. Kod povišene 
temperature i/ili respiratornih tegoba s povišenom temperaturom ili bez nje, zaposlenici će 
se telefonski javiti poslodavcu i nadležnom liječniku obiteljske medicine te neće dolaziti na 
posao dok se ne utvrdi razlog respiratornih smetnji i/ili povišene temperature. 

Broj zaposlenika. U poslovnici treba biti najmanji mogući broj zaposlenika u isto vrijeme. 
Ako je moguće, rad je potrebno organizirati u dvije smjene na način da između prve i druge 
smjene bude vremenski razmak u trajanju od pola sata koji će se iskoristiti za čišćenje i 
dezinfekciju prostora i radnih površina. 


Broj stranaka. U poslovnici je potrebno ograničiti broj stranaka. Nakon što u objekt uđe 
dozvoljeni broj stranaka, daljnji ulasci mogući su tek po izlasku jedne od stranaka i to na način 
da na jednu stranku koja izađe jedna smije ući. 


Fizički razmak. Ako je moguće, potrebno je osigurati prostornu udaljenost radnih mjesta 
zaposlenika od 1,5 m, a ako nije moguće, potrebno je osigurati korištenje maski za lice. Ako je 
moguće, osigurati prostornu udaljenost od 1,5 m između zaposlenika i stranke prilikom 
međusobne komunikacije. 


Zaštitna oprema. Osoblje treba prilikom interakcije sa strankom koristiti maske za lice koja 
prekriva nos i usta te im treba biti na raspolaganju dezinfekcijsko sredstvo kojim će redovito 
dezinficirati ruke. Maske za lice i dezinfekcijska sredstva za zaposlenike dužan je osigurati 
poslodavac. 


Beskontaktno plaćanje. Omogućiti i savjetovati strankama beskontaktno plaćanje karticama. 
POS terminal i pisač savjetuje se približiti strankama kako bi se održala fizička udaljenost 
djelatnika i stranke tijekom unosa PIN-a i izdavanja računa. POS terminale i pisače nakon 
svake transakcije potrebno je prebrisati dezinfekcijskim sredstvom. 


Prijevoz putnika u organizaciji turističke agencije 





21. 


Preporuke se odnose na provedbu mjera prilikom izleta putnika u organizaciji turističkih 
agencija tijekom epidemije koronavirusa radi zaštite posade i putnika uz popunjenost vozila s 
poštovanjem fizičkog razmaka od 1,5 m. 


Prijevoz putnika autobusima, osobnim vozilima ili kombijima 


Vidljive obavijesti. Na ulasku u prijevozno sredstvo potrebno je postaviti obavijest o obvezi 
pridržavanja fizičkog razmaka (svako drugo sjedalo treba ostati slobodno, na način da putnici 
sjede dijagonalno jedan iza drugoga — cik-cak), nošenja maski za lice i dezinfekcije ruku. 
Agencija je dužna upozoriti putnike prije polaska na put da su dužni osigurati vlastite maske, 
rukavice i dezinficijense, ali i osigurati im iste ako ih nisu ponijeli. Agencija je dužna osigurati 
maske za lice i rukavice svojim djelatnicima. 


Higijena ruku. Kad god je moguće, za vrijeme putovanja potrebno je prati ruke sapunom i 
vodom u trajanju od 20 sekundi, a kada to nije moguće, koristiti dezinfekcijska sredstva koja 
sadrže 70 % alkohola ili drugog sredstva dokazanog virucidnog djelovanja za ruke. Ruke je 
potrebno oprati prije ulaska u vozilo, nakon izlaska iz vozila, nakon postupaka čišćenja vozila 
ili kad su ruke vidno uprljane, te u svim ostalim preporučenim situacijama (poslije toaleta, 

prije jela, prije i nakon dodirivanja lica i sl.). Na ulazu u vozilo na raspolaganju mora biti 
dezinfekcijsko sredstvo, a pri ulazu u autobus potrebna je dezinfekcija ruku (osoblje i putnici). 


Higijena vozačkog mjesta. Održavajte čistoću kabine vozačkog mjesta i svoju radnu okolinu — 
kabinu tako da se svakodnevno, preporučeno nekoliko puta dnevno, prebrišu površine sa 
sredstvom za dezinfekciju površina. Osobito prebrišite površine koje se često dodiruju 
rukama kao što su kvake na vratima, volan, radna ploča i sl. 


Vožnja s maskom. Ako vozaču nošenje maske ne ometa sigurnu vožnju, preporučljivo je da 
nosi masku tijekom vožnje. Masku za lice treba redovito mijenjati, a obvezno uvijek kada 
postane vlažna i mokra. Prije i nakon skidanja maske ruke treba oprati toplom vodom i 
sapunom ili ih dezinficirati. Iskorištene jednokratne maske odlažu se u vreće za smeće koje su 
smještene u kante s poklopcem. 


Higijena i klima uređaji, uređaji za grijanje i ventilaciju. Unutrašnjost prijevoznog sredstva 
potrebno je redovno čistiti i dezinficirati nakon svake vožnje, pri čemu je posebnu pozornost 
potrebno obratiti na naslone za glavu i ruke putnika, rukohvate na vratima te prozorska 
stakla. Putnički je prostor potrebno redovito prozračivati prilikom stajanja na stajalištima. 
Korištenje klimatizacijskih uređaja i grijanja potrebno je izbjegavati. Općenita preporuka za 
zatvorene prostore je prozračivanje otvaranjem prozora, a manje korištenjem ventilacijskih 
sustava. Pri korištenju ventilacijskih sustava posvetiti posebnu pažnju praćenju stanja filtera i 
održavanju pravilnog stanja brzina zamjene zraka u zatvorenom prostoru. Treba provjeriti 
pravilno funkcioniranje opreme za ventilaciju i izmjenu zraka. Preporuča se ventilacija 
povećanim postotkom vanjskog zraka koji cirkulira u sustav te način rada bez recirkulacije 
kako bi se poticale promjene zraka koje smanjuju koncentraciju potencijalno zaraznih čestica. 


Kontakt s putnicima. Potrebno je održavati fizički razmak od 1,5 m u svakodnevnom 
društvenom kontaktu s putnicima i drugim osobama. Ako vozači stavljaju prtljagu u prtljažni 
prostor, potrebno je poslije toga dezinficirati ruke. 


2.2. Izleti putnika turističkim brodovima 


Vidljive obavijesti. Potrebno je postaviti obavijest o obvezi pridržavanja fizičkog razmaka, 
nošenja maski za lice u zatvorenom prostoru turističkog broda i dezinfekcije ruku prilikom 
ukrcaja. Agencija je dužna upozoriti putnike prije polaska na put da su dužni osigurati vlastite 
maske za lice, rukavice i dezinficijense, ali i putnicima osigurati iste ako ih nisu ponijeli. 
Agencija je dužna osigurati maske za lice i rukavice svojim zaposlenicima. 


Higijena ruku. Kad god je moguće, za vrijeme putovanja potrebno je prati ruke sapunom i 
vodom u trajanju od 20 sekundi, a kada to nije moguće, koristiti dezinfekcijska sredstva koja 
sadrže 70 % alkohola ili drugog sredstva dokazanog virucidnog djelovanja za ruke. Ruke je 
potrebno oprati prije ulaska u brod, nakon izlaska iz broda, nakon postupaka čišćenja broda 
ili kad su ruke vidljivo uprljane, te u ostalim preporučenim situacijama (poslije toaleta, prije 
jela, prije i nakon dodirivanja lica i sl.). Dezinfekcijsko sredstvo mora biti na raspolaganju na 
ulazu u brod, a pri ukrcaju na brod potrebna je dezinfekcija ruku (osoblje i putnici). 

Higijena i klima uređaji, uređaji za grijanje i ventilaciju. Unutrašnjost prijevoznog sredstva 
potrebno je redovno čistiti i dezinficirati nakon svake vožnje, pri čemu je posebnu pozornost 
potrebno obratiti na naslone za glavu i ruke putnika, rukohvate na vratima te prozorska 
stakla. Putnički je prostor potrebno redovito prozračivati prilikom stajanja na stajalištima. 
Korištenje klimatizacijskih uređaja i grijanja potrebno je izbjegavati. Općenita preporuka za 
zatvorene prostore je prozračivanje otvaranjem prozora, a manje korištenjem ventilacijskih 
sustava. Pri korištenju ventilacijskih sustava posvetiti posebnu pažnju praćenju stanja filtera i 
održavanju pravilnog stanja brzina zamjene zraka u zatvorenom prostoru. Treba provjeriti 
pravilno funkcioniranje opreme za ventilaciju i izmjenu zraka. Preporuča se ventilacija 
povećanim postotkom vanjskog zraka koji cirkulira u sustav te način rada bez recirkulacije 
kako bi se poticale promjene zraka koje smanjuju koncentraciju potencijalno zaraznih čestica. 


Kontakt s putnicima. Potrebno je održavati odgovarajući fizički razmak od 1,5 m u 
svakodnevnom društvenom kontaktu s putnicima i drugim osobama. Ako vozači stavljaju 
prtljagu u prtljažni prostor, potrebno je poslije toga dezinficirati ruke. 


3. Voditelji putovanja i turistički vodiči 





Nadzor nad zdravstvenim stanjem svakodnevnim mjerenjem temperature. Prije početka 
rada svi će zaposlenici izmjeriti temperaturu u jutarnjim satima te neće početi raditi ako im 
je viša od 37,2 *C__i/ili imaju respiratorne tegobe. Kod povišene temperature i/ili 
respiratornih tegoba s povišenom temperaturom ili bez nje, zaposlenici će se telefonski javiti 
poslodavcu i nadležnom liječniku obiteljske medicine i neće početi raditi dok se ne utvrdi 
razlog respiratornih smetnji i/ili povišene temperature. 


Kontakt sa strankama. U interakciji s putnicima i drugim zaposlenicima potrebno je 
održavati odgovarajući fizički razmak od 1,5 m te koristiti masku za lice koja prekriva nos i 
usta. Voditeljima putovanja/vodičima na raspolaganju treba biti dezinfekcijsko sredstvo 
kojim će redovito dezinficirati ruke. 


Održavanje audioopreme. Voditelj putovanja/vodič odgovoran je za prikupljanje, čišćenje i 
dezinfekciju bežičnih audiosetova prije i nakon svakog korištenja. 


